Iуэхутхьэбзэ лIэужьыгъуэщIэ
«Яндекс. Такси» — аращ зэреджэр Налшык къыщежьа Iуэхутхьэбзэ лIэужьыгъуэщIэм. Иджы къалэдэсхэм такси къраджэ мэхъу жып телефонхэмкIэ е сайтымкIэ.
Абы папщIэ диспетчер IэнатIэм упсэлъэн хуейкъым: Iэмэпсымэм занщIэу къищIэнущ къэпсалъэр здэщыIэ щIыпIэр икIи абы нэхъ псынщIэу нэсыфыну авто- мобилыр зезыгъакIуэм хъыбар Iэригъэхьэнущ. Налшык таксим ущыпэплъэнукъым дакъикъи 3-5 нэхърэ нэхъыбэ.
Къалащхьэм зы уасэ щызокIуэ: таксикIэ нэхъ гъуэгу мащIэ дыдэ зэпыпчыным текIуэдэнур сом 30 къудейщ. АбыкIэ километри 2-кIэ уашэнущ, адэкIэ километр къэс хуэзэнур сом 16-м щIигъунукъым. Псалъэм и хьэтыркIэ, сом 30-кIэ Абхъазым и утым утрашу «Галерея Синема» кинотеатрым, Кировым и цIэр зезыхьэ уэрамым тетым, уашэнущ. Къалэм удэкIа иужь дэтхэнэ километрми текIуэдэнури сом 18-м щIигъунукъым.
Уасэм зихъуэжынукъым такси зезыгъакIуэм IэмалыншагъэкIэ гъуэгур ихъуэжын хуей хъуми.
«Къыхэтлъхьэ лэжьэкIэщIэм Iэмал къыдет таксим и уасэр нэхъ пуд тщIыну. Абы Iуэхутхьэбзэ зыщIэхэми зыхуащIэхэми ди зэхуэдэ фейдэ хэлъщ»,- жеIэ «Яндекс. Так- си» IуэхущIапIэм и къудамэм и унафэщI Федотов Алексей.
Таксир къыщебджэкIэ уздэкIуэну щIы- пIэр щхьэтечу умыщIэми хъунущ: IуэхутхьэбзэщIапIэм и картэм ар тыншу къыщыбгъуэтынущ.
Мыпхуэдэ Iуэхутхьэбзэхэр щащIэ Урысейм, Украинэм, Армением, Куржым, Къэзахъстаным я къалэшхуэхэу 108-м.
Огульчанская Надеждэ.
